荷李活道

荷李活道係香港中西區半山一條馬路，由中環雲咸街郵政局至上環高陞大樓，出皇后大道西為止，而家只准由西向東單向行車。荷李活道係香港開埠之後起嘅第一條馬路，初時真係有人騎馬行嘅，嗰時香港未有車。

美國荷里活呢個地方，未出名拍戲之前，香港經已有荷李活道。荷李活道個名係因為早年嗰一帶有冬青樹，英文名叫 Hollywood。

特色 
荷李活道出名多古董鋪頭，而家重開咗好多當代藝術嘅畫廊。

地標 
雲咸街同亞畢諾道交界
舊中區警署及域多利監獄
中環至半山自動扶梯系統
些利街
擺花街
荷李活道警察宿舍
荷李活華庭
聚賢居
荷李活道文武廟
四方街
摩羅街
樂古道
荷李活商業中心
水坑口街
中環麗柏酒店
普仁街
荷李活道公園
高陞大廈

搞清楚 
 活道 - 嚮灣仔區
 樂活道 - 嚮跑馬地

香港特色街道
上環街道
中環街道
中西區街道 (香港)
半山區